**REPUBLIKA HRVATSKA**

**ZAGREBAČKA ŽUPANIJA**

**UČENIČKI DOM IVANIĆ GRAD**

**Ivanić Grad, Ulica Slobode 37**

**OIB: 01846949030**

Broj RKDP:19564

MB: 00233943

OIB: 01846949030

Razina: 31

Šifra djelatnosti: 5590

Razdjel: 000

**OBRAZLOŽENJE PRIJEDLOGA FINANCIJSKOG PLANA**

**UČENIČKOG DOMA IVANIĆ GRAD ZA 2025. godinu**

1. **Sažetak djelokruga rada proračunskog korisnika**

 Učenički dom Ivanić Grad je javna ustanova s djelatnošću smještaja, prehrane, odgoja obrazovanja redovnih učenika srednjih škola u sustavu srednjeg obrazovanja hrvatskog školstva.

 Rad Doma se odvija 365 dana u godini i 24 sata dnevno. Odgojno obrazovni rad se odvija prema Programskim sadržajima koje je definiralo Ministarstvo znanosti i obrazovanja sporta i Agencija za odgoj i obrazovanje ,prema Godišnjem planu i programu rada Doma te domskom kurikulumu za školsku godinu 2023/ 2024. i 2024./2025.

U dom su upisana ukupno 71 učenika , koji su raspoređeni u 5 odgojnih skupina.

1. **Obrazloženje programa rada školske ustanove**

Zadaća Doma je pružiti kvalitetan smještaj , prehranu , odgoj i obrazovanje učenika srednje škole ,što ostvarujemo kroz:

* Pružanje kvalitetnih uvjeta stanovanja
* Pružanje kvalitetne prehrane učenika
* Briga i razvoj psiho-fizičkog statusa i briga o zdravlju učenika
* Briga, razvoj i praćenje kognitivnog statusa učenika
* Zadovoljavanje i razvoj interesa učenika kroz kreativne aktivnosti
* Razvoj znanja i vještina kroz provođenje posebnih programa
* Praćenje i pomoć učenicima u savladavanju gradiva i uspješnom školovanju
* Suradnja sa školom i svim instancama koje su uključene u svekoliki razvoj učenika
* Permanentno usavršavanje i cjeloživotno obrazovanje stručnih djelatnika Doma

**3. Zakonske i druge podloge na kojima se zasniva program rada škole**

* Zakon o odgoju i obrazovanju u osnovnoj i srednjoj školi, NN br. 87/08., 86/09.,92/10.,105/10. 90/11.,16/12.,86/12.,94/13.,152/14.,7/17., 68 / 18., 98./19. , 151/22 64./20, 151/22 i 156/23.
* Zakon o ustanovama, NN br. 76/93., 29./97., 47./99., 35./08. , 127./19 i 151/22.
* Državnog pedagoškog standarda srednjoškolskog sustava odgoja i obrazovanja ( NN 63 / 2008 i 90/10. )
* Zakon o proračunu (NN br. 87/08.,136/12.,15/15., 144/21.),
* Pravilnik o proračunskim klasifikacijama (NN br. 94/07.,26/10.,120/13, 1/20., 4/24.)
* Pravilnik o proračunskom računovodstvu i računskom planu (NN br. 124/14.,115/15.,87/16., 3./18.,126./19., 108./20., 158/23.)
* Upute za izradu proračuna Zagrebačke županije za razdoblje 2025.- 2027. godine
* Proračuna Zagrebačke županije za 2025. godinu
* Godišnji Plan i program rada Doma za školsku godinu 2024./2025. (skraćeno:GPP)

**4. Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške već godišnje operativne planove (GPP i Školski kurikulum) prema planu i programu koje je donijelo Ministarstvo znanosti, obrazovanja i sporta. Vertikala usklađivanja ciljeva i programa MZO-a - jedinice lokalne (regionalne) samouprave – školske ustanove još nije provedena.

Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova: na primjer, pomak određenih aktivnosti unutar školske godine iz jednog polugodišta u drugo , promjena broja učenika , uzrokuje promjene u izvršenju financijskog plana za dvije fiskalne godine.

**PRIHODI POSLOVANJA**

 U ovoj fiskalnoj godini način financiranja redovnog poslovanja Doma ostvarivati će se na

slijedeće načine i iz slijedećih izvora:

1. **Prihodi po posebnim propisima ( Tekući projekt T100001 SMJEŠTAJ UČENIKA )**

Redovna cijena prema Odluci ministra znanosti ,obrazovanja i sporta iznosi 1.672,40 € po učeniku godišnje za 10 mjeseci, što daje mjesečnu cijenu od 167,24€ za razdoblje 01. rujna - 30. lipnja. Cijena se nije mijenjala od 30. lipnja 2004. godine. Ta cijena se podmiruje s 83,62 € participacije od strane zagrebačke županije kroz decentralizirana sredstva Ministarstva financija i 83,62€ participacije od strane roditelja, staratelja, županija ili centara za socijalnu skrb. U tijeku fiskalne godine može doći do određenih promjena u broju učenika ili u cijeni koju određuje ministar. Za razdoblje 01.01. do 30.06 planirana su sredstva na bazi 70 učenika koliko je upisano u dom u šk.god. 2023./ 2024., a za razdoblje 01.09. do 31.12. planirana su sredstva također na bazi 70 upisanih učenika.

Ako za šk.god. 2025./2026. dođe do povećanja ili smanjenja broja upisanih učenika, razlika će se korigirati rebalansom financijskog plana. Iz ukupno navedenog iznosa od **147.199,05 €** financiraju se materijalni i financijski rashodi, rashodi za usluge i rashodi za nabavu proizvedene dugotrajne imovine i to iz decentraliziranih sredstava **58.531,00€,** a po posebnim propisima **88.668,05 €.** (prihod od uplate roditelja staratelja, županija, općina, gradova u iznosu od **58.564,00 €,** prihod od sudenata u iznosu od **30.103,22 € ).**

1. **Prihodi po posebnim propisima za subvencionirani smještaj i prehranu studenata Visoke škole Ivanić-Grad**

Visina prihoda će ovisiti o potrebama i broju studenta korisnika. Za subvencionirani smještaj i prehranu potpisan je Ugovor s MZO, a dobivena je suglasnost MZO i Nacionalnog povjerenstva za subvencioniranu prehranu studenata putem studentske iskaznice.

1. **Opći prihode i primici –decentralizirana sredstva**

Planom je definiran ukupan iznos od **57.079,00 €** za sufinanciranje materijalnih rashoda i to: za energiju **42.437,17 €**, za naknade troškova prijevoza zaposlenima u iznosu od **7.200,00 €,** za materijal i dijelove za tekuće i investicijsko odražavanje u iznosu od **950,00** € i za usluge tekućeg i investicionog održavanja **3.771,00€** .i za zdravstvene i veterinarske usluge u iznosu od **2.189,93 €**. Od ove fiskalne godine opći troškovi se financiraju iz decentraliziranih sredstva ( smještaj učenika ).

1. **Vlastiti prihodi**

Obavljanje dodatnih djelatnosti s trećim osobama ( iznajmljivanje prostora , pružanje ugostiteljskih usluga) planira se utrošiti na usluge tekućeg i investicijskog održavanja, intelektualne usluge te za nabavu dugotrajne imovine. Planirana su sredstva u

 iznosu od **20.838,60 €.**

1. **Opći prihode i primici – državni proračun – plaće djelatnika**

 Financiranje plaća djelatnika iz državne riznice. Vrste radnih mjesta i broj izvršitelja

 izravno ovisi o broju učenika i veličini zgrade. Na Državnoj riznici nalazi se 22

 djelatnika. Visina sredstava ovisi o Sporazumu Vlade RH i odredbama TKU.

1. **Prihodi od nefinancijske imovine i nadoknade šteta**

Planirani su prihodi u iznosu od **1.327,22 €** od refundacija šteta, od osiguravateljskog društva, refundacija šteta od strane roditelja ili staratelja.

 Ako u tijeku fiskalne godine dođe do smanjenja ili povećanja prihoda po navedenim stavkama, iznosi na prihodovnoj i rashodovnoj strane će se korigirati Rebalansom financijskog plana.

 Indeksi rasta koje smo dužni primijeniti u planiranju rashoda koji se planiraju prema

 minimalnom standardu te rashoda za zaposlene su sljedeći:

|  |  |  |  |
| --- | --- | --- | --- |
|   |   | Predviđeni Indeks 2024./2025. |  Projekcija |
|   |  | Indeks 2025./2026. | Indeks 2026./2027. |  |
|   |
| Rashodi za zaposlene | 100,0 | 100,0 | 100,0 |  |
| Materijalni rashodi | 100,0 | 100,0 | 100,0 |  |
| Rashodi za nabavu imovine | 100,0 | 100,0 | 100,0 |  |

Broj upisanih učenika u školsku godinu 2024./2025. je 70 i na bazi tog broja participiramo sredstva iz decentraliziranih sredstava do 30. lipnja 2025. Ako za šk.god. 2025./2026. dođe do povećanja ili smanjenja broja upisanih učenika, razlika će se korigirati rebalansom financijskog plana.

**Prihodi iz državnoga proračuna**

Prihodi nisu planirani isključivo u skladu s propisanim indeksom rasta za tu vrstu rashoda, jer je bilo potrebno uzeti u obzir povećanje izdataka zbog povećanja dodataka na staž (0,5% po godini staža), što je uključeno u indeks.

**Prihodi od Zagrebačke županije**

* Prihodi na osnovi participacije smještaja, prehrane i odgojno obrazovnog rada s učenicima iz decentraliziranih sredstava. Ukupan iznos smo planirali na osnovi 70 upisanih učenika za školsku godinu 2024./ 2025.
* Prijevoz zaposlenika planirali smo na osnovi 13 zaposlenika prema sadašnjim troškovima prijevoza. Ako bude promjena u broju zaposlenika ili troškovima mjesečnih karata, to ćemo mijenjati rebalansom plana. Izdaci za prijevoz su se povećali zbog promjena regulative i načina obračuna definirani Kolektivnim ugovorom i poskupljenjem goriva..
* Prihode za financiranje rashoda, koji se financiraju minimalnim standardima, planirali smo primjenom financijskih pokazatelja iz Uputa za izradu proračuna što znači da smo primijenili zadane indekse.
* Od tako dobivenih vrijednosti prihoda prvo smo predvidjeli „fiksne rashode“ koji se planiraju na osnovi potrošnje tekuće godine tj. troškove energije, prijevoza zaposlenika na posao i s posla te rashod za zdravstveni pregled zaposlenika koji je ugovoren Kolektivnim ugovorom za zaposlene u srednjoškolskim ustanovama. Rashode za tekuće i investicijsko održavanje planirali smo na osnovu vrijednosti za 2023. i 2024. godinu.
* U rashodima iz kategorije općih troškova prvo smo planirali „obvezne“ rashode za komunalne usluge (voda, odvoz smeća, deratizacija..), rashode za telefon, platni promet te obveznu pedagošku dokumentaciju i materijal. Nakon toga planiramo ostale troškove prema prioritetima funkcioniranja Doma.
* Sredstva za organizaciju natjecanja nisu planirana ni na prihodovnoj niti na rashodovnoj strani jer u trenutku izrade financijskog plana ne znamo hoćemo li biti domaćini kojeg natjecanja te koliko će sudionika takvo natjecanje obuhvatiti.

**PROJEKCIJA ZA 2026.-2027. GODINU**

U Proračunu Zagrebačke županije 2022.-2026. planirana su sredstva za adaptaciju i opremanje dijela zgrade koju koristi Učenički dom u iznosu od **995.421,06 €.**

**RASHODI POSLOVANJA**

Ukupni rashodi poslovanja u ovoj godini podrazumijevaju osnovne troškove po svim stavkama kalkuliranim prema višegodišnjim pokazateljima, broju korisnika i zakonskim okvirima. Odnose se na rashode za zaposlene, materijalne, financijske rashode, rashode za nabavu nefinancijske imovine, rashode za usluge tekućeg i investicijskog održavanja.

Osnovni kriteriji pri planiranju rashoda su:

* Osigurati redovno financiranje i nesmetano ostvarivanje Plana i programa rada Doma.
* Nastojati zadovoljavati uvjete iz Državnog pedagoškog standarda,
* Zadovoljiti sve uvjete i obaveze iz zaštite na radu, zaštite od požara ,zaštite okoliša, HASSAP-a,
* Ispuniti sve zakonske obveze servisiranja , atestiranja i pregleda postrojenja i opreme,
* Osigurati redovno investicijsko održavanje prostora i opreme,
* Osigurati redovno financiranje plaća svih djelatnika.

**Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Ostvareno je redovno odvijanje odgojno-obrazovnog procesa .

* 100 % učenika je uspješno završilo nastavnu godinu.
* U zadovoljavajućem obimu su ostvarene sve planirane aktivnosti i zadaće u svim odgojnim područjima.
* Zadovoljeni su kvalitetni kriteriji i uvjeti stanovanja i prehrane
* Zaposlenici su se stručno usavršavali na seminarima, stručnim aktivima i drugim oblicima permanentnog obrazovanja.

**ZAKLJUČAK:**

Obrazloženje financijskog plana jednako je važan dokument kao i sam plan iskazan u brojkama. U njemu povezujemo ciljeve Doma s izvorima sredstava za njihovo ostvarenje te pratimo uspješnost realizacije. Radeći analize prošle potrošnje, usporedbe prihoda i rashoda po određenim kategorijama, stvaramo i podloge za kvalitetnije upravljanje sredstvima s kojima raspolažemo.

Drugi važan razlog za izradu detaljnog obrazloženja je olakšana mogućnost praćenja izvršenja plana te argumentiranja mogućih/vjerojatnih izmjena i dopuna financijskog plana. Posebno se to odnosi na situacije smanjenog priljeva novca odnosno povećanja izdataka za neplanirane okolnosti.

KLASA: 400-02/24-01/5 Ravnatelj: Almir Alimanović, prof.

URBROJ: 238-10-52-01-24-2

U Ivanić-Gradu, 18.12.2024.god